**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2018. december 19-i ülésére)

## TÁRGY: A KISKŐRÖS POZSONYI U. 2. EMELET 4. AJTÓSZÁM ALATTI HELYISÉG INGYENES HASZNÁLATÁNAK BIZTOSÍTÁSA A KISKŐRÖS KULTÚRÁJÁÉRT EGYESÜLET RÉSZÉRE

Kiskőrös Város Önkormányzata a 28/2017. számú határozatával döntött arról, hogy együttműködési megállapodás keretében a Kiskőrös Kultúrájáért Egyesület ellátja a kulturális szolgáltatást, kulturális örökség helyi védelmét, annak terjesztését, továbbörökítését, kulturális rendezvények szervezését, mint helyi önkormányzati közfeladatot.

A fenti tevékenységével összefüggő adminisztratív munkavégzés biztosítására Kiskőrös Város Önkormányzata ingyenes helyiséghasználatot biztosított az Egyesület részére a Kiskőrös 3138. hrsz-on nyilvántartott, természetben 6200 Kiskőrös Pozsonyi utca 2. emelet 4. ajtószám alatt lévő ingatlanban, 2017. március 01. napjától 2018. december 31. napjáig.

Az Egyesület alelnöke kérelmet nyújtott be az ingatlan használatának meghosszabbítása érdekében.

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdésében foglaltak szerint a nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja alapján a kulturális szolgáltatás, a kulturális örökség helyi védelme a helyben biztosítható közfeladatok körében biztosítható közfeladat.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. § (2) bekezdés b) pontja alapján a település környezeti szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása a közművelődési tevékenységek körébe tartozik.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének 27.§ (4) bekezdésében foglaltak szerint az önkormányzati vagyon használati, hasznosítási jogának ingyenes átengedésére – az átengedés időtartamától függetlenül – értékhatár nélkül, a nemzeti vagyonról szóló törvényben foglaltakra figyelemmel a Képviselő-testület jogosult.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

tevékenységének megvalósítása érdekében adja ingyenes használatba a Kiskőrös belterületi 3138. hrsz-on nyilvántartott, természetben 6200 Kiskőrös, Pozsonyi utca 2. szám alatt található ingatlan emelet 4. számú, 25,47 m2 alapterületű irodahelyiséget 2017. március 1. napjától 2018. december 31. napjáig.

**Kiskőrös, 2018. december 11.**

 **Domonyi László sk.**

 **polgármester**

### HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzata a Kiskőrös Kultúrájáért Egyesület részére a 2018. évi emlékév programsorozatának és egyéb kulturális tevékenység szervezésére, mint helyi kulturális közfeladat ellátására, határozott időtartamra 2019. január 01. napjától 2019. december 31. napjáig ingyenesen használatba adja az önkormányzati tulajdonú, Kiskőrös belterületi 3138. hrsz-on nyilvántartott, természetben 6200 Kiskőrös, Pozsonyi utca 2. szám alatt található ingatlan emelet 4. számú 25,47 m2 alapterületű irodahelyiséget,
2. felhatalmazza a polgármestert a határozat-tervezet mellékletét képező haszonkölcsön-szerződés I. számú módosításának aláírására.

**Felelős:** polgármester

**Határidő:** értelemszerűen